Politiet efterlyser hollandsk turist – Ekstra Bladet
16. jul. 2012 - kl. 14:16
Politiet efterlyser hollandsk turist
En 54-årig hollandsk mand er forsvundet fra sin familie i Padborg. Syd- og Sønderjyllands Politi efterlyser nu manden
Her ses den efterlyste Petrus van Gils (Foto: Privatfoto)
En hollandsk mand er forsvundet på mystisk vis fra sin familie i Padborg. Politiet beder nu offentligheden om hjælp til at finde den 54-årige Petrus van Gils.
Han holdt sammen med sin familie ved OK-tanken på Lejervejen i Padborg torsdag den 12. juli. Klokken cirka 17 forlod Petrus van Gils stedet uden at tage hverken penge, papirer eller mobiltelefon med sig, og hans familie har ikke hørt fra ham siden.
Politiet beder derfor om, at alle, der mener at have set Petrus van Gils i torsdags eller senere, henvender sig til Syd- og Sønderjyllands Politi på telefon 1-1-4.
Politiet beskriver den 54-årige hollandske mand som almindelig af bygning og ca. 185 cm høj. Han bærer briller, har gråt hår, som er tyndt på toppen af issen, samt buskede øjenbryn. Da han forsvandt, var han Iført en sort fleece trøje og sorte bukser med lår-lommer.
16. jul. 2012 kl. 14:16
Hollandsk turist fundet død
Politiet efterforsker: Randers-bus ødelagt under Superliga-kamp Tennis12 minutter siden